Moontlikheid ondersoek dat meteoriet in Oos-Kaap valArgieffoto: NASA Volgens boere in die Patensie-omgewing het hul huise Sondagaand geruk. Inwoners van Cambria het aan The Herald gesê hulle het ŉ blou flits van lig gesien wat die hemelruim verlig het. Die lig het glo van Jeffreysbaai se rigting na Steytlerville beweeg. ŉ Knal is glo hierna gehoor, wat soos ŉ ontploffing geklink het. Laura-Leigh Randall, woordvoerder van die Kouga-munisipaliteit, het gesê rampbestuurspanne ondersoek die moontlikheid dat ŉ meteoriet in die gebied geval het. – The Herald